ຕ້ອມ ເຣນໂບວ໌ - “ຍັງຄິດເຖິງ”
VOA ໄດ້ນໍາຜົນງານເພງຊຸດໃໝ່ໆຫຼ້າສຸດຂອງຕ້ອມເຣນໂບວ ມາໃຫ້ ທ່ານຜູ້ຟັງໄດ້ຮັບຟັງກັນ ຊຶ່ງຮວມທັງເພງ “ຍັງຄິດເຖິງ” ທີ່​ປະພັນໂດຍ ສ. ແສງສິຣິວັນ.
ຢ່າງທີ່ໄດ້ແຈ້ງໄປໃຫ້ທ່ານຊາບແລ້ວວ່າ ລາຍການສຽງເພງຈາກແດນໄກຂອງ VOA ກໍແມ່ນຈະນໍາແຕ່ສິ່ງທີ່ດີໆ ເພງທີ່ມ່ວນໆແລະເພງທີ່ຫຼ້າສຸດມາສະເໜີ ທ່ານຜູ້ຟັງ ແລະວ່າ ໃນຄໍ່າຄືນນີ້ຈະເປັນເພງໃໝ່ໆຫຼ້າສຸດຂອງໃຜນັ້ນ ຕ້ອງເຂົ້າໄປຮັບຟັງດ້ວຍຕົວທ່ານເອງ ກໍແລ້ວກັນ ສະບາຍດີທ່ານຜູ້ຟັງທີ່ເຄົາຣົບ ອາກາດໃນ Washington DC ກໍຍັງໜາວຢູ່ ກໍເລີຍພາໃຫ້ວັນນະສອນເປັນຫວັດ ສຽງບໍ່ຄອຍຫວານປານໃດ ແຕ່ເຖິງຢ່າງໃດກໍຕາມ ວັນນະສອນກໍດີໃຈທີ່ໄດ້ນໍາຜົນງານເພງຊຸດໃໝ່ໆຫຼ້າສຸດ ຂອງຕ້ອມເຣນໂບວມາໃຫ້ທ່ານຜູ້ຟັງໄດ້ຮັບຟັງກັນ ຂໍເລີ່ມ ດ້ວຍເພງນີ້ “ຍັງຄິດເຖິງ” ຊຶ່ງເປັນບົດປະພັນຂອງອາຈານ ສ ແສງສິຣິວັນ ແລະໃນຊຸດນີ້ຕ້ອມໄດ້ບອກມາວ່າ ໄດ້ນໍາ ເພງຂອງ ອາຈານ ສ ແສງສິຣິວັນ ມາຂັບຮ້ອງກັນຕັ້ງຫຼາຍ ເພງແນ໋ ເອົາເຊີນຮັບຟັງໄດ້ “ຍັງຄິດເຖິງ” ຫັວງວ່າເພງ“ຍັງຄິດເຖິງ” ນີ້ຄົງຈະພາໃຫ້ຫຼາຍທ່ານຜູ້ຟັງຫາຍຄວາມຄິດເຖິງເຈົ້າຂອງສຽງ ແລ້ວລະ ຫຼືບໍ່ກໍຍິ່ງພາໃຫ້ຄິດເຖິງ ເແລະໃນອີກບໍ່ດົນ ຕ້ອມ ເຣນໂບວ ກໍຈະມາກ່ອມອາຣົມ ປະຊາຄົມລາວໃນສະຫະລັດ ແລະວ່າຖ້າທ່ານໃດຢູ່ໃນລັດ Connecticut ຫຼືອ້ອມແອ້ມນັ້ນ ກໍຄົງໄດ້ນັ່ງຟັງເພງຂອງ ຕ້ອມ ເຣນໂບວ ຕົວຈິງສຽງຈິງ ສ່ວນລໍາສີທັນດອນທີ່ຈະຫຼິ້ນ ໃຫ້ຟັງຕໍ່ໄປນີ້ ບໍ່ໜ້າເຊື່ວວ່າ ຕ້ອມ ຈະລໍາໄດ້ດີຂະໜາດນີ້ ເພາະຄິດວ່າ ຕ້ອມ ຄົງຈະບໍ່ໄດ້ ຖະນັດແນວເພງປະເພດລໍາໆພວກນີ້ ແຕ່ຂໍໂທດ ພໍໄດ້ຟັງແລ້ວວັນນະສອນນຶກວ່າເປັນສຽງ ໝໍລໍາຈາກພາກໃຕ້ຂອງລາວຂະໜານແທ້ເລີຍ ເອົາໄປພິສູດກັນໄດ້ເລີຍວ່າ ຈະຈິງແທ້ສໍ່າໃດ ແລະວ່າ ວັນນະສອນເວົ້າຈິງແທ້ໆບໍ “” ວັນນະສອນຕ້ອງຂໍຂອບໃຈທີ່ທ່ານຜູ້ຟັງໄດ້ຝາກທັງ email ແລະຂໍ້ຄວາມໄວ້ທັງ VOA's website ແລະ Facebook ທີ່ວ່າ ມັກຕິດຕາມຮັບຟັງລາຍການຂອງ VOA ວ່າຊັ້ນ ແລະຫັວງວ່າ ຄົງຈະໄດ້ເຫັນທ່ານຜູ້ຟັງຂຽນເຂົ້າມາຫາອີກ ສ່ວນເພງທີ່ຂໍມານັ້ນ ວັນນະສອນຂໍຕິດ ຄ້າງໄວ້ກອ່ນເພື່ອປ່ຽນບັນຍາກາດ ອາທິດໜ້າແນ່ນອນໄດ້ຟັງອີຫຼີລະ ແລະວ່າຈະເປັນເພງ ຂອງທ່ານຂໍມານັ້ນ ຫຼືບໍ່? ກໍຕ້ອງລໍຖ້າຮັບຟັງ ວັນນະສອນ ລໍ້າລາ ທ່ານດ້ວຍ ດ້ວຍຄວາມຮັກແລະຄິດເຖິງ ທຸກໆທ່ານເລີຍໃນທຸກໆມູມໂລກ ດັ່ງຄວາມໝາຍ ຂອງເພງນີ້ “ຝາກຮັກກັບສຽງເພງ” ເປັນເພງຂອງຕ້ອມ ອີກຕື່ມເພງນຶ່ງ ຂໍຈົ່ງນອນຫຼັບຟັນດີ ແລະພົບກັນໃໝ່ໃນສັບປະດາໜ້າ